sasicodes/solvari-1 huggingface dataset:
இந்த சட்டத்தை உருவாக்குவதற்கும் அதனை நிறைவேற்றுவதற்கும் தமிழ் தலைமைகளும் குறிப்பாக தமிழ் தேசியக் கூட்டமைப்பும் தனது பங்களிப்பை சிறப்பாக செய்திருந்தது.
நடந்தைவைகளைப் பார்க்கின்ற போது ஒரு குறைநத்தபட்ச பொது அறிவு கூட இல்லாமல் இந்த சட்டம் நிறைவேற்றப்பட்டதோ என்ற கேள்வி பலரது மத்தியிலும் தற்போது எழுந்திருப்பதை உணரமுடிகிறது.
தமிழரசுக் கட்சியின் தலைவரும் கூட இந்த சட்டத்தை உருவாக்கியவர்களுக்கே இது சாதமாக அமையவில்லை என்று தெரிவித்திருப்பதன் மூலம் மேற்சொன்ன கருத்து நிரூபணமாகிறது.
பல்வேறு பத்தி எழுத்தாளர்களும் அரசியல் விமர்சகர்களும் இந்தச் சட்டத்தின் சாதக பாதகங்களை எடுத்துக் கூறி தேர்தல் பிரச்சார மேடைகளில் அவதானமாக செயற்படுமாறு விடுத்த கோரிக்கைகள் அனைத்தும் காற்றில் பறக்கவிட்டு அவரவரர் தாம் தாம் நாட்டு பற்றாளர் போலவும் தமிழ் தேசிய இனத்தின் விடுதலையை வென்றெடுப்பவர் போலவும் கருதிக் கொண்டு கடந்தகால செயற்பாடுகளை வாய்க்கு வந்தபடி விமர்சனம் செய்து வந்தனர்.
இந்த ஆண்டுக்கான வரவு செலவுத் திட்டத்தின் மூன்றாம் வாசிப்புக்கான வாக்கெடுப்பு நிறைவேறிய கையோடு இந்த சட்டமூலமும் நிறைவேற்றப்பட்டிருந்தது குறிப்பிடத்தக்கது.
நடைபெற்று முடிந்த உள்ளூராட்சி சபைத் தேர்தல்களை நோக்குகின்ற போது தமிழ் சிங்கள ஆளும் வர்க்கங்கள் ஏற்கனவே திட்மிட்டு ஒரு நிகழ்ச்சி நிரலை உருவாக்கி அதன் அடிப்படையிலேயே இந்த தேர்தல் சட்டத்தை இயற்றி அதன் மூலம் தமிழ் தேசிய இனத்தின் அடையாளத்தையும் அதன் இருப்பையும் சவாலுக்கு உட்படுத்துவதை நோக்கமாக கொண்டிருந்தனவா என்ற கேள்வி இயல்பாகவே எழுகின்றது.
வடக்கு மாகாணத்தில் தொடர்ந்தும் இடம்பெற்று வரும் சிங்கள குடியேற்றங்கள் பாதுகாப்பு தரப்பினருடன் இணைந்து மேற்கொள்ளப்பட்டு வரும் பௌத்த விகாரை நிர்மாணிப்புக்கள் வடக்கு மாகாண சபையினராலும் ஈபிஆர்எல்எப் மற்றும் தமிழ் தேசிய மக்கள் முன்னனி ஆகியோரினாலும் காட்டப்பட்டு வரும் எதிர்ப்புக்களை தமிழரசுக் கட்சி சரியாக கையாளாமலும் பாராளுமன்றத்தில் தனக்குரிய எதிர்கட்சித் தலைவர் பதவியை முறையாக பயன்படுத்தி அதனை தடுக்காமலும் விட்டதுடன் ஜனாதிபதி வடக்கிற்கு வந்திருந்த போது அவரால் வழங்கி வைக்கப்பட்ட குடியேற்ற காணிகளுக்கான உறுதிகளை அவர்களும் இணைந்து வழங்கியதில் இருந்து அந்த நிகழ்ச்சி நிரலில் தமிழரசுக் கட்சிக்கும் தொடர்பு இருக்கிறதோ என்று சந்தேகிக்க வேண்டியுள்ளது.
தற்போது வடக்கில் தமிழ் தேசிய உணர்வுடன் உள்ள அரசியல் சக்திகளின் துணையுடன் உள்ளூராட்சி சபைகளை அமைப்பதற்கான சாத்தியக் கூறுகள் இருந்த போதிலும் பொறுப்பற்ற தன்மையில் ஒரு பொதுவான விளக்கத்தை கொடுத்துவிட்டு தென்னிலங்கை அரசியல் சக்திகளின் துணையுடனும் அதனுடன் ஒத்திசைந்து செயற்படும் சக்திகளுடனும் இணைந்து ஆட்சி அதிகாரத்தை கைப்பற்றி இருப்பதில் இருந்து அந்த நிகழ்ச்சி நிரலுக்காக தமிழரசுக் கட்சியின் ஈடுபாடும் இருந்திருக்குமா என்ற சந்தேகத்தை மேலும் வலுப்படுத்துகிறது.
தென்னிலங்கை அரசியல் சக்திகளுடன் இணைந்து ஆட்சிப் பொறுப்பை ஏற்றுள்ள தமிழரசுக் கட்சியினருக்கு தென்னிலங்கையின் நிகழ்சி நிரலை மீறி தீர்மானங்களை மேற்கொள்ள முடியுமா என்ற கேள்வி எழுகிறது.
மேலும் அரசியல் தீர்வு மற்றும் நாளாந்த பிரச்சனைகள் தொடர்பில் ஒரு குறிப்பிட்ட காலத்திற்குள் நடவடிக்கை எடுக்கத் தவறினால் சாத்வீக போராட்டங்களை முன்னெடுக்கப் போவதாக சொல்லியிருக்கும் தமிழரசுக் கட்சியுடன் இந்தக் கட்சிகள் கைகோர்க்குமா என்ற கேள்வியும் எழுகிறது.
குறைந்தபட்ச ஆசனங்களை கொண்டுள்ள போதிலும் அந்தக் கட்சியினர் முன்வைக்கின்ற அபிவிருத்தி திட்டங்களுக்கு முன்னுரிமை கொடுக்காமல் தமிழரசுக் கட்சி தான் நினைத்தவாறு பணிகளை மேற்கொள்ள முடியுமா..?
தேசிய சுயநிர்ணய உரிமை விடயத்தில் உள்ளூராட்சி அமைப்புக்கள் அதன் உறுப்பினர்கள் எத்தகைய தாக்கமான ஈடுபாட்டையும் செயற்பாடுகளையும் தமிழரசுக் கட்சியின் கீழ் முன்னெடுக்கப் போகின்றனர்.
அதற்கு உள்ளூராட்சி சபைகளில் ஆட்சி அமைக்க முண்டு கொடுத்துள்ள தென்னிலங்கை கட்சிகளும் அதனுடன் இணைந்து செயற்படும் கட்சிகளும் ஒத்துழைப்பு வழங்குவார்களா என்ற கேள்வியும் இயல்பாகவே எழுகிறது.
பாராளுமன்றத்தில் அரசியல் ரீதியான விடயங்களை முன்வைத்து தேசிய இனப்பிரச்சனையை தீர்க்கமான முறையிலும் தமிழ் மக்களின் அபிலாசைகளையும் உரிமைகளையும் நிறைவேற்றக் கூடிய வகையிலும் செயற்படுவதற்காகவே விடுதலைப் புலிகளின் ஆதரவுடன் தமிழ் தேசியக் கூட்டமைப்பு உருவாக்கப்பட்டது.
விடுதலைப் புலிகள் ஆயுத ரீதியாக பலம் பெற்று தேசிய இனப்பிரச்சனையை கையில் எடுத்து செயற்பட்டு இருந்தவரை தமிழ் தேசியக் கூட்டமைப்பினுடைய பணியானது பாராளுமன்றத்திற்குள் மட்டும் முடங்கியிருந்தது.
ஒரு புறம் தமிழரசுக் கட்சி தன்னிச்சையான முடிவுகளை எடுத்து விட்டு அதனையே கூட்டமைப்பின் முடிவாக அறிவித்து தவறுகளை ஒட்டுமொத்த கூட்டமைப்பின் மீது பழிபோடுவதில் இன்று வரை அந்தக் கட்சி வெற்றியடைந்துள்ளது என்றே சொல்ல வேண்டும்.
நான்கு கட்சிகளைக் கொண்டிருந்த கூட்டமைப்பில் ஒரு கட்சியினர் மட்டுமே தமிழரசுக் கட்சியினுடைய தன்னிச்சையான செயற்பாடுகளையும் தவறான கொள்கைகளையும் விமர்சித்து வந்தனர்.
இப்பொழுது தமிழரசுக் கட்சியின் தலைமையில் உள்ள சிலரது தான்தோன்றித்தனமான செயல்பாடுகளினால் தேசியம் சிதைக்கப்படுவதை உணர்ந்து கொண்ட அந்தக் கட்சியை சேர்ந்த உண்மையான சக்திகள் தலைமைக்கு எதிராக தமது குரலை மெல்ல உயர்த்தத் தொடங்கியுள்ளனர்.
கட்சித் தலைமைக்குள்ளேயும் ஒரு புரிந்துணர்வு அற்ற ஒருங்கிணைந்த செயற்பாடற்ற தன்மையும் அண்மைக்கால அறிக்கைகள் மற்றும் சம்பவங்கள் மூலம் தெரியவருகிறது.
இந்த நிலையில் தேர்தலை மையமாக வைத்து புதிதாக உள்ளூராட்சி சபை தேர்தலின் ஊடாக கட்சிக்குள் உள்வாங்கப்பட்டவர்கள் எப்படி கட்சியுடன் இணைந்து செய்பட போகிறார்கள் என்ற கேள்வியையும் எழுப்புகிறது.
இதுவரை காலமும் அரசியலில் நேரடி தொடர்பு அற்றவர்கவே இவ்வாறு தெரிவு செய்யப்பட்டுள்ளார்கள் என்பதனால் அந்தக் கேள்வி முக்கியத்துவம் பெறுகிறது.
தற்போதுள்ள உள்ளூராட்சி சபை தேர்தல் சட்ட விதிகளின் படி அரசாங்கத்திற்கு மாதம் தோறும் முன்பு இருந்ததை விட இரண்டு மடங்கு செலவுகள் அதிகரித்துள்ளது.
ஒரு புறம் இது சாத்தியமானலும் கூட உள்ளூராட்சி சபை உறுப்பினர்கள் மாகாணசபை உறுப்பினர்கள் மற்றும் பாராளுமன்ற உறுப்பினர்கள் மத்தியில் தேவையற்ற மனக்கசப்புக்களையும் முரண்பாடுகளையும் ஏற்படுத்துவதுடன் கிராமங்களில் உள்ள பொது அமைப்புக்கள் அவர்களை தவறாக கையாள்வதற்கும் வழிவகுத்து பொது அமைப்புக்களின் தத்தமது செல்வாக்கை அதிகரித்துக் கொள்வதற்கும் முறைகேடுகளில் ஈடுபடுவதற்கும் வழிவகுக்கும்.
ஒட்டுமொதத்தத்தில் நடைபெற்று முடிந்துள்ள உள்ளூராட்சி சபைத் தேர்தலானது நாட்டிற்கு செலவுகளை அதிகரித்து இருப்பதுடன் கட்சிகள் தமது கொள்கைகளில் இருந்து விலகுவதற்கும் ஆட்சியை கைப்பற்றிக் கொள்வதற்காக தவறான அணுகுமுறைகளை மேற்கொள்வதற்குமே வித்திட்டுள்ளது.
தமிழ் தேசிய இனத்தைப் பொறுத்தவரையில் அவர்கள் பெரிதும் நம்பியிருந்த தமிழ் தேசியக் கூட்டமைப்பானது தமிழரசுக் கட்சியின் ஒரு சிலரினால் முன்னெடுக்கப்படும் தவறான கொள்கை முடிவுகள் மற்றும் அணுகுமுறைகளின் காரணமாக அதன் அபிலாசைகளும் இதுவரை காலமும் அது போராடி வந்திருக்கின்ற உரிமைக் கோரிக்கையும் கைவிடப்பட்டு விடுமோ என்ற அச்சம் வெகுவாக எழுந்துள்ளது.
தற்போது இந்தக் கூட்டமைப்பில் அங்கம் வகிக்கின்ற ஏனைய இரண்டு கட்சிகளையும் தமிழ் தேசிய இனம் கொள்கை சார்ந்து முடிவு எடுக்கப் போகிறார்களா அல்லது தற்காப்பு அரசியலில் ஈடுபட்டு தமிழரசுக் கட்சியின் தயவில் தொங்கி இருக்கப் போகிறார்களா என்ற கேள்வியும் எழுந்துள்ளது.
ஸ்டெர்லைட் ஆலை எதிர்த்து தமிழக அரசு தொடர்ந்த வழக்கு இன்று உச்சநீதிமன்றத்தில் விசாரணை தூத்துக்குடியில் ஸ்டெர்லைட் ஆலையை மூட உத்தரவிட்டு தமிழக அரசு பிறப்பித்த அரசாணைக்கு எதிராக வேதாந்தா குழுமம் டெல்லி தேசிய பசுமைத் தீர்ப்பாயத்திடம் முறையிட்டது.
மேலும் ஆலையை மூட தமிழக அரசு பிறப்பித்த அரசாணைக்கு தடை விதிக்கக் கோரி வேதாந்தா குழுமம் தாக்கல் செய்த மனு குறித்து ஆய்வு செய்ய ஓய்வு பெற்ற நீதிபதி தலைமையில் குழு ஒன்றை தேசிய பசுமை தீர்ப்பாயம் அமைத்தது.
இதற்கிடையே ஸ்டெர்லைட் ஆலை நிர்வாக பணிகளை மேற்கொள்ள தேசிய பசுமை தீர்ப்பாயம் அனுமதி வழங்கியதை எதிர்த்து தமிழக அரசின் சார்பில் உச்சநீதிமன்றத்தில் மனுத்தாக்கல் செய்யப்பட்டது.
இதற்கிடையே தூத்துக்குடியில் மூடப்பட்ட ஸ்டெர்லைட் ஆலையை மீண்டும் திறக்க வாய்ப்பே இல்லை என அமைச்சர் ஜெயக்குமார் தெரிவித்துள்ளார்.
ஸ்ரீதேவி திட்டமிட்டு கொல்லப்பட்டார் டெல்லி முன்னாள் போலீஸ் அதிகாரி சந்தேகம் நடிகை ஸ்ரீதேவியின் மரணம் இயற்கை அல்ல.
இந்நிலையில் தனியார் துப்பறியும் நிறுவனம் நடத்திவரும் வேத் பூஷன் என்ற முன்னாள் டெல்லி துணை காவல் ஆணையர் சில தகவல்களை தனது ஆராய்ச்சிக்கு பின் நேற்று முன்தினம் வெளியிட்டார்.
இதுபற்றி அவர் அளித்து இருக்கும் பேட்டியில் ஸ்ரீதேவி மரணம் அடைந்த விதத்தை பார்த்தாலே அவரை திட்டமிட்டு கொலை செய்துள்ளனர் என்று தெளிவாக தெரிகிறது.
அரக்கர்களை அழிக்க கடந்த காலத்திற்குள் குதிக்கும் சிறுவன் மிக சுவாரஸ்யமான திரைப்படம் இது காணத்தவறாதீர்கள் என்ற வாக்கியத்துடன் ஒரு திரைப்பட விமர்சனத்தை ஆரம்பித்தால் அது அநியாயமா?
சலனமின்றி விழுந்து கிடந்தார் என்றா சொன்னேன்.. இல்லை.. ஸ்விட்ச் போட்டது சட்டென்று விழித்துப் பார்க்கும் தாத்தா தான் சொன்ன கதைகளில் உள்ள இடத்தையும் கடந்த வருடத்தில் உள்ள ஒரு நாளையும் குறிப்பிட்டு உடனே அங்கே போ என்று சொல்லி விட்டு இறந்து விடுகிறார்.
அரக்க உருவங்களை ஜாக்கால் மட்டுமே பார்க்க முடியும்.. அவர்கள் எதிர்கொள்ளும் ஆபத்தை பல்வேறு விதங்களில் ஜாக் முறியடிக்கிறான்.
மாயாஜாலங்களும் டைம்டிராவல் சுவாரஸ்யமும் கலந்த இந்தத் திரைக்கதை தொடக்கக் காட்சி முதற்கொண்டு இறுதி வரை பரபரவென்று நகர்கிறது.
தன்னுடைய கடிகாரத்தின் மூலம் காலத்தை நகர்த்தி போர் விமானங்கள் வெடிகுண்டுகளைப் போடும் சமயத்தில் உறையச் செய்து பிறகு மீண்டும் பழைய நிலைக்கு திரும்பும் விளையாட்டை செய்து காட்டும் காட்சி அற்புதம்.
அசாதாரணமான சக்தி கொண்ட சிறுவர்களின் கண்களைப் பறித்து தின்றால்தான் பரிசோதனைக்காரர்களின் உருவம் திரும்பும் என்பதால் கண்களுக்காக அவர்கள் நிகழ்த்தும் வேட்டையும் அதிலிருந்து சிறுவர்கள் தப்பிக்கும் காட்சிகளும் நம்மை வியப்பில் ஆழ்த்துகின்றன.
இத்தனை ரணகளத்திலும் கிளுகிளுப்பாக ஜாக்கிற்கும் எம்மாவிற்கும் உருவாகும் காதலும் கால வித்தியாசத்தால் அவர்கள் இணைய முடியாத சோகமும் நெகிழ வைக்கின்றன.
பேட்மேன் வரிசைப்படங்கள் உள்ளிட்டு சிறுவர்களுக்கான பல சாகசத் திரைப்படங்கள் அனிமேஷன் திரைப்படங்களை உருவாக்கிய டிம் பர்ட்டன் திரைப்படத்தை இயக்கியுள்ளார்.
திருவாரூர் அருகே அரசு பள்ளியில் யோகா பயிற்சி கலெக்டர் நிர்மல்ராஜ் பங்கேற்பு சர்வதேச யோகா தினத்தையொட்டி திருவாரூர் அருகே அரசு பள்ளியில் நடந்த யோகா பயிற்சியில் கலெக்டர் நிர்மல்ராஜ் கலந்து கொண்டார்.
இதுகுறித்து கலெக்டர் நிர்மல்ராஜ் கூறுகையில் யோகா பயிற்சி மேற்கொள்வதால் ஞாபக சக்தி ரத்த ஓட்டம் இதயம் நுரையீரல் உள்ளிட்ட உறுப்புகள் சிறப்பாக செயல்படும்.
மன்னார்குடி தேசிய மேல்நிலைப்பள்ளி பின்லே மேல்நிலைப்பள்ளி அரசினர் கலைக்கல்லூரி ஆகியவற்றின் தேசிய மாணவர் படை சார்பில் தேசிய மேல்நிலைப்பள்ளியில் யோகா பயிற்சி நடந்தது.
இலங்கை பாராளுமன்றம் கூடியது ராஜபக்சேவுக்கு எதிராக நம்பிக்கையில்லா தீர்மானம் இலங்கை பாராளுமன்றத்தில் இருந்து ராஜபக்சே வெளிநடப்பு ராஜபக்சே மீதான நம்பிக்கையில்லா தீர்மானம் இலங்கை பாராளுமன்றத்தில் வெற்றி பெற்றது அரசியலுக்கு வராத ரஜினி குறித்து விமர்சனம் செய்வது தேவையற்றது தம்பிதுரை அஜா ஏகாதசி நாளில் உபவாசம் இருந்து இறைவன் ஸ்ரீஹரியை வழிபடுகிராரோ அவர் அவரது பாவங்களின் கர்மவினைகளிலிருந்து விடுபடுவர் என்று பிரம்ம வைவர்த்த புராணம் கூறுகிறது.
அஜா ஏகாதசி நாளில் உபவாசம் இருந்து இறைவன் ஸ்ரீஹரியை வழிபடுகிராரோ அவர் அவரது பாவங்களின் கர்மவினைகளிலிருந்து விடுபடுவர் என்று பிரம்ம வைவர்த்த புராணம் கூறுகிறது.
முன்னொரு காலத்தில் பகவான் ஸ்ரீராமர் தோன்றிய ரகு வம்சத்தில் அரிச்சந்திரன் என்றொரு அரசன் சத்தியம் தவறாது மாபெரும் வேந்தனாக அரசாண்டு வந்தான்.
விதிவசத்தால் அரிச்சந்திர மகாராஜா தனது நாடு நகரம் அனைத்தையும் இழக்க நேரிட்டதோடு மனைவி மக்களையும் விற்கும் மிகக் கொடிய நிலைக்கு தள்ளப்பட்டார்.
அப்போது அதிர்ஷ்டவசமாக அவன் அந்த வழியாக சென்ற கௌதம முனிவரைக் கண்டு தனது நிலைமையை எடுத்துக் கூறி இதிலிருந்து மீள வழி கூறுமாறு வேண்டினார்.
அரிச்சந்திரா உனது நல்ல காலம் இன்னும் ஏழு நாட்களில் பாவங்கள் அனைத்தையும் நீக்கி மிகவும் நற்பலன்களை அளிக்க வல்ல அஜா ஏகாதசி எனப்படும் அன்னதா ஏகாதசி வரவிருக்கிறது.
இந்நாளில் நீ இருக்கும் இந்த நிலையில் உன்னால் மற்ற அனுஷ்டானங்களைக் கடைபிடிக்க முடியாவிட்டாலும் உபவாசத்தை மட்டுமாவது ஏற்று அன்று இரவு கண் விழித்து இறைவன் ஸ்ரீஹரியின் திருநாமத்தை உச்சரித்து கொண்டிரு ... இதன் காரணமாக உனது முற்பிறவி பாவங்களில் இருந்து விடுதலை பெற்று நன்னிலையை அடைவாய் எனக் கூறினார்.
அரிச்சந்திரன் கௌதம முனிவரின் வழிகாட்டுதலின் படி அஜா ஏகாதசி நாளில் உபவாசம் இருந்து அவனது பாவங்கள் அனைத்தும் நீங்கி மீண்டும் நாடு நகரத்தினைப் பெற்று நன்னிலையை அடைந்தான்.
மேலும் இந்த விரதத்தின் பலனால் மாயையின் காரணத்தால் உயிரிழந்த மகனை மீண்டும் அடைந்ததோடு மனைவியுடன் ஒன்று சேர்ந்து மீண்டும் ராஜ்ஜியத்தினை அடைந்தார் என்று ஸ்ரீகிருஷ்ணர் யுதிஷ்டிரனுக்குக் கூறி முடித்தார்.
அஜ ஏகாதசி நாளில் யாரெல்லாம் இந்த விரதத்தின் மகிமையை விவரிக்கும் இந்தக் கதையினை கேட்கிறாரோ அல்லது படிக்கிறாரோ அல்லது சொல்கிறாரோ அவர் அஸ்வமேத யாகம் செய்த பலனை அடைவார் என ஸ்ரீகிருஷ்ணர் யுதிஷ்டிரனிடம் கூறி முடித்தார் என்று பிரம்ம வைவர்த்த புராணம் விவரிக்கின்றது.
இந்திய மாம்பழ வகைகளில் அல்போன்சா மல்கோவா சேலம் குண்டு சேலம் அல்போன்சா செந்தூரா பங்கனப்பள்ளி நீலம் லாங்க்ரா காலாப்பட் பாதாமி அல்போன்சா ராஸ்புரி கோல பெத்தரசலு சுவர்ணரேகா லாங்க்ரா போன்றவை பிரசித்தி பெற்றவை.
அதன் நிறுவன கோவையின் பிரகாரம் மாநகர சபை நிறுவனக் கோவை நகர சபை மற்றும் பிரதேச சபை சட்ட ஆகியவற்றின் அடிப்படையில் அவற்றின் பதவிக் காலத்தை மேலும் அதிகரிப்பதற்கு அல்லது குறைப்பதற்கு அதிகாரம் உண்டு.
எனினும் எதிர்காலத்தில் தொகுதிவாரி தேர்தல் முறை கலந்த கலப்பு தேர்தல் முறை ஒன்றின் கீழ் உள்ளுராட்சி மன்றங்களின் உறுப்பினர்களை தெரிவு செய்யும் வாய்ப்பு இருப்பதனால் குறித்த உள்ளுராட்சி மன்றங்களின் பதவிக்காலத்தை நீடிக்காது அதன் பதவிக்காலங்கள் முடிவதோடு அவற்றை கலைப்பதற்கு அரசாங்க நிர்வாக உள்ளுராட்சி மற்றும் ஜனநாயக ஆட்சி அமைச்சர் கௌரவ கரு ஜயசூரிய அவர்களினால் முன்வைக்கப்பட்ட அமைச்சரவை பத்திரத்திற்கு அமைச்சரவை அங்கீகாரம் வழங்கப்பட்டுள்ளது.
பஸ்தியன் மாவத்தையில் வைத்து குறித்த நபர் பற்றி பொலிசாருக்கு அறிவிக்கப்பட்டதன் பின்னணியில் இக்கைது இடம்பெற்றுள்ளதாக தெரிவிக்கப்படுகிறது.
அந்த நாட்டு தீயணைப்புப் படை நிலையம் ஒன்றில் தீயணைப்புப் படை வீரர்கள் ஒரு டிவியை கொண்டு வந்து தீயணைக்கும் வண்டிக்கு முன்பு வைத்து போட்டியை ரசித்துக் கொண்டிருந்தனர்.
அப்போது பணி தொடர்பான அழைப்பு மணி ஒலிக்கத் தொடங்கியதும் அப்படியே போட்டியை விட்டு விட்டு தலை தெறிக்க கடமையைச் செய்ய ஓடிய காட்சி கலகலப்பாக உள்ளது.
மேலும் நாடாளுமன்றப் பொதுத் தேர்தலில் மக்கள் தமக்கு வாக்களித்தால் மேலும் மேலும் சலுகைகளை வழங்குவதற்கு தாம் வேலைத்திட்டங்களை வைத்திருப்பதாக தெரிவித்த ஆட்சியாளர்கள் இன்று படிப்படியாக மக்களின் வாழ்க்கைச் சுமையினை அதிகரித்துவிட்டது.
நல்லாட்சி அரசாங்கத்தின் செயற்பாடுகள் நாளுக்கு நாள் மக்களுக்கு வெறுப்பூட்டும் வகையில் அமைந்து கொண்டு செல்லவும் மஹிந்த தரப்பு ஒன்றிணைந்த எதிரணி மக்களை தம் பக்கம் இழுக்கும் வகையில் ஆட்சியாளர்களினால் மக்களுக்கு இழைக்கப்படும் குறைபாடுகளை சுட்டிக்காட்டிவருவதுடன் தமது காலத்தில் இவ்வாறு மக்களுக்கு வாழ்க்கைச் சுமை அதிகரிக்கவில்லை எனவும் தெரிவித்துவருகின்றனர்.
இந்த நிலையில் நிதியமைச்சராக நாடாளுமன்ற உறுப்பினர் ரவி கருணாநாயக்க இருந்த காலத்தில் அத்தியவசியப் பொருட்களின் விலையில் பாரியளவு மாற்றங்கள் எதுவும் ஏற்படவில்லை மாறாக அவர் மத்திய வங்கி பிணைமுறி வழக்கில் சந்தேகிப்பட்டு பதவி விலகிய நிலையில் நிதியமைச்சு இரண்டு தடவைகள் எரிபொருள் மற்றும் கோதுமை மாவின் விலையை உயர்த்தியுள்ளது.
எரிபொருள் விலை ஏற்றம் என்பது வெறுமனே சாதாரண ஒரு விலையேற்றமல்ல மாறாக அது சகல உற்பத்திகள் மற்றும் சேவைத்துறையின் கட்டணங்களையும் அதிகரிக்கும் மூலசூத்திரமாக காணப்படுகின்றது.
எரிபொருள் விலையேற்றத்துடன் போக்குவரத்து கட்டணம் அதிகரிக்கும் போக்குவரத்து கட்டணங்கள் அதிகரிக்கும் போது மக்களின் உணவுப் பொருட்களின் விலை அதிகரிக்கும் இவ்வாறு விவசாய உற்பத்திகள் உணவுப் பொருட்கள் மற்றும் ஏனைய அத்தியவசியப் பொருட்களின் விலையேற்றங்கள் மக்களின் வாழ்க்கையை பாதிக்கும்.
அரச உத்தியோகத்தர்கள் அரசாங்கத்திற்கு அழுத்தங்களைக் கொடுத்து ஆர்ப்பாட்டங்கள் வேலைநிறுத்தப் போராட்டங்களை மேற்கொள்வதன் ஊடாக தமது கோரிக்கையினை நிறைவேற்றிக் கொள்வார்கள்.
இவ்வாறு வாழ்க்கைச் சுமையானது அதிகரிக்கின்ற போது மாணவர்களின் கல்வி நடவடிக்கை பாதிப்படைவதுடன் சமூகத்தில் வன்முறைகளுக்கும் இந்த விலையேற்றங்கள் வித்திடுகின்றன.
இலவசக் கல்வி மற்றும் இலவச மருத்துவ வசதிகளை வழங்குகின்ற அரசாங்கம் உணவுப் பொருட்கள் மீதான வரி அறிவீடு பொருட்களின் அதிகப்படியான விலையேற்றத்தின் ஊடாக இலவசங்களுக்குச் செலவளிக்கும் தொகையினைவிட அதிகமாக கொள்ளை அடிக்கின்றன.
வளங்கள் கொட்டிக்கிடக்கும் நகரத்தை அண்டிய பகுதிகளில் இவற்றின் சேவை சரியாக இருந்தாலும் கிராமங்களில் என்னமோ மக்கள் அவற்றினை பெற்றுக் கொள்வதில் பல்வேறு சிரமங்களை எதிர்நோக்கின்றனர்.
நாட்டு மக்களுக்கு நன்மை செய்யும் அரசியல்வாதிகள் என்பதையும் தாண்டி தமது கட்சி குடும்ப தனிநபர் அதிகாரத்தில் மையம் கொண்டிருப்பதினால் அரசியல்வாதிகள் மக்களின் வாழ்க்கை தொடர்பில் அவர்களின் பொருளாதார முன்னேற்கள் குறித்து அக்கறை கொள்வதில்லை.
ஆட்சிக்காலங்களில் மக்களுக்கு நன்மை செய்யாத அரசியல்வாதிகள் மக்களினால் வீட்டுக்கு அனுப்பிய பின்னர் ஆட்சிக்காலத்தில் கொள்ளையடித்த பணங்களை ஆர்ப்பாட்டங்கள் போராட்டங்கள் என செலவு செய்கின்றனர்.
மாறி மாறி ஆட்சிக்கு வரும் தென்னிலங்கை அரசியல்வாதிகள் தொடர்ச்சியாக இன முரண்பாட்டுத்தளத்தை வைத்துக் கொண்டு பொருளாதார வங்குரோத்துக்களை மறைத்து ஆட்சி செய்யவே முற்படுகின்றனர்.
மேற்கதைய நாடுகளில் ஆட்சியாளர்களின் பொருளதார கொள்கை தோல்வி அடைகின்ற போது அவர்களாகவே ஆட்சி கைவிட்டு போகின்ற நாகரீக அரசியல் காணப்படுகின்றது.
உண்மையில் மக்களின் பொருளாதாரத்தை முன்னேற்ற வேண்டுமாயின் விவசாய மற்றும் கடல் உற்பத்திகளை அதிகப்படியாக உற்பத்தி செய்து மக்களின் தேவைகளுக்கு போக மிகுதியை ஏற்றுமதி செய்து அதன் ஊடாக வருமானத்தைப் பெற வேண்டும்.
ஆனால் இலங்கை பல நாடுகளிலும் கடனை வாங்கிக் கொண்டு அவர்களின் உற்பத்திகளுக்கு இலங்கையில் சந்தை வாய்ப்பை ஏற்படுத்தி நாட்டின் உற்பத்திகளை கேள்விக்குள்ளாக்குகின்றது.
உள்நாட்டு உற்பத்திகளுக்கு முதலீடுகளை மேற்கொண்டு இளைஞர் யுவதிகளுக்கு வேலைவாய்ப்பினை வழங்குவதன் மூலமாக வேலையில்லாத் திட்டம் குறைவதுடன் மக்களின் பொருளாதாரமும் முன்னேற்றமடையும்.
ஆகவே நாட்டின் சேவைத்துறைக்கும் இறக்குமதிக்கும் முன்னுரிமை வழங்குவதை அரசாங்கம் குறைத்துக் கொண்டு முதலீடு உற்பத்தி ஏற்றுமதி என்பனவற்றில் அரசாங்கம் கவனம் செலுத்தி வருமானத்தை அதிகரிக்க வேண்டும்.
அசாங்க திறைசேரியில் பணப்பற்றாக்குறை ஏற்படுகின்ற போது எரிபொருளின் விலையை அதிகரிப்பது அத்தியவசியப் பொருட்களின் விலையை அதிகரிப்பது என்ற காரியங்களைச் செய்யாது மக்களுக்கு வழங்கிய வாக்குறுதிகளை நிறைவேற்றி அவர்களின் பொருளாதார முன்னேற்றத்தை மேம்படுத்த நல்லாட்சி அரசாங்கம் முன்வர வேண்டும்.
எதிர்வரும் நாடாளுமன்ற தேர்தலில் பிரதமர் மஹிந்த ராஜபக்ஷ குருநாகல் மாவட்டத்திலும் அவரது மகனும் முன்னா இலங்கையில் நடந்து கொண்டிருக்கும் அரசியலைப் பார்த்தால் அனைத்தும் தனிநபர் மற்றும் கட்சி சார்ந்த அரசியல ஜனாதிபதி மைத்திரிபால சிறிசேனவுக்கும் பிரதமர் மஹிந்த ராஜபக்ஷவுக்கும் இடையில் விசேட சந்திப்பொன்று இடம் இலங்கை மக்களின் நம்பிக்கையை வென்ற ஒரு தலைவரென்றால் அது முன்னாள் ஜனாதிபதியும் தற்போதைய பிரதமருமான மஹி இந்தியப் பிரதமர் நரேந்திர மோடியை சந்தித்துக் கலந்துரையாடும் நோக்கில் புதிய பிரதமர் மஹிந்த ராஜபக்ஷ இந
ஸ்மார்ட்போனில் ஆன்டிராய்டு பயன்படுத்தினாலும் சரி ஐஓஎஸ் பயன்படுத்தினாலும் சரி இன்டர்நெட் இல்லாமல் கூகுள் மேப்ஸ்களை பயன்படுத்த முடியும் என்று உங்களுக்கு தெரியுமா.
ஆஃப்லைன் மேப்ஸ் இயக்குவது சற்று சுலபமான விஷயம் தான் மேப்ஸ் பகுதியில் இருக்கும் ஐகானை க்ளிக் செய்ய வேண்டும் க்ளிக் செய்த பின் நீங்கள் சேவ் செய்து வைத்த மேப்ஸ்களில் உங்களுக்கு தேட வேண்டியவற்றை தேர்ந்தெடுக்க வேண்டும்.
ஆஃப்லைன் மோடில் சிறிய கோளாறு என்னெவென்றால் அதிக தூரம் இருக்கும் இடங்களை சேவ் செய்யும் போது ஃபைல் பெரிதாக இருப்பதை காரணம் காட்டி சேவ் செய்ய இயலாது.
எம் எல் ஏக்கள் வழக்கில் நாங்கள் வெற்றி பெற்றாலும் அல்லது சபாநாயகர் கொடுத்த தீர்ப்புதான் சரி என்று வந்தாலும் ஆட்சி முடிவுக்கு ஆட்சி மாற்றம் நிகலும் என்று டிடிவி தினகரன் தெரிவித்துள்ளார் ஈரோட்டில் செய்தியாளர்களிடம் பேசிய அம்மா மக்கள் முன்னேற்ற கழகத்தின் துணை பொதுச்செயலாளர் டி.டி.வி தினகரன் உச்ச நீதிமன்றத்தில் நாளையோ நாளை மறுநாளோ நல்ல தீர்ப்பு வரும்.
தீர்ப்பினை அடுத்து இந்த ஆட்சிக்கு முடிவுக்கு வரும் என்றார் இந்த தீர்ப்பில் நாங்கள் வெற்றி பெற்றாலும் ஆட்சி முடிவு வரும்.
மேலும் பசுமை வழி சாலை திட்டத்தைப் பொறுத்தவரை விவசாயிகளையும் பொது மக்களையும் பாதிக்காத வகையில் மாற்று திட்டத்தை முதல்வர் செயல்படுத்த வேண்டும்.
மகன் தவறு செய்தால் கண்டிப்பது தாயின் கடமை ராகுல் கண்சிமிட்டல் விவகாரத்தில் சபாநாயகர் காட்டம் பிரதமர் மோடி அரசின்மீது நம்பிக்கையில்லாத் தீர்மானம் நேற்று நாடாளுமன்றத்தில் விவாதத்தில் எடுத்துக்கொள்ளப்பட்டது.
ஏப்ரல் வரைக்கும் வெயிட் பண்ணுங்க கேம் ஆஃப் த்ரோன்ஸ் குறித்து அதிகாரபூர்வ வீடியோ சீகன்பால்கு அச்சிட்ட புதிய ஆகமங்களின் முதலாம் பங்கு நூல் எங்கே?
அதிக இலக்கங்கள் காரணமாக சைபர் ஆனது ஒன்றிற்கு முன்னும் சைபர் இடத்தில் பத்தும் கழித்தல் அடையாளம் வருமிடத்தில் நூறும் சமன் அடையாளம் வருமிடத்தில் ஆயிரமும் வைக்கப்பட்டுள்ளன.
தமிழிலுள்ள அனைத்து குறியீடுகளும் இன்னமும் சேர்க்கப்படவில்லையாயினும் நாள் மாதம் வருடம் செலவு வரவு மேற்படி ரூபாய் இலக்கக் குறியீடு மற்றும் நீளக் குறியீடு என்பன சேர்க்கப்பட்டுள்ளன.
ஏனென்றால் நீங்கள் ஆங்கில உள்ளீட்டு முறையில் இருக்கும் போது சொடுக்குவதற்கும் தமிழ் உள்ளிட்டு முறையில் இருக்கும் போது சொடுக்குவதற்கும் வித்தியாசம் உண்டு.
மடத்துவாசல் பிள்ளையாரடி காலை ஆறரைப் பூசைக்கு கமக்காரர் அரச உத்தியோகத்தர் ஓய்வூதியர் மாணவர் என்று வயது பால் வேறுபாடின்றி கோயிலின் ஒழுக்க விதிமுறைக்கேற்ப ஊரே கூடியிருக்கும்.
அவர் தான் இணுவில் மண்ணில் ஆலமரமாக எழுந்து நிற்கும் அண்ணா தொழிலகம் என்ற மூத்த பிள்ளையை ஆக்கி வளர்த்த திரு.பொன்னையா நடராசா.
அவரைத் தொடர்ந்து அண்ணா தொழிலகத்தில் உற்பத்திகளைக் காவிக் கொண்டு போகும் அந்த நிறுவனத்தின் வாகனங்கள் ஒவ்வொன்றாய் வந்து பிள்ளையாரைக் கனம் பண்ணிய பின்னர் தான் தம் காரியத்தைத் தொடங்கும்.
அண்ணா தொழிலகம் என்ற தொழில் கூடம் பொன் விழாவைக் கடந்து நில்லாமல் ஒவ்வொரு அடியையும் நிதானமாக எடுத்து வைத்துக் கிளைகளாய்ப் பரவிய அந்தத் தொழில் முனைப்பில் உள்ளூர் உற்பத்திகள் பல்கிப் பெருகின.
எனது பதினேழாவது வயதில் கொழும்புக்கு வேலை தேடிப் போய் பல வேலைகளையும் செய்து திருப்தியற்ற நிலையில் எங்களூர் அண்ணாமலைப் பரியாரியாரைச் சந்தித்த வேளை அவர் மூலிகைப் பற்பொடி செய்து தொழில் முனைப்பைத் தொடங்கலாமே என்று சொன்ன அந்தப் பொறி தான் அண்ணாமலை ஆயுர்வேதப் பற்பொடி என்று தொடங்கி அண்ணா பற்பொடி ஆனது.
பின்னர் மில்க்வைற் சோப் அதிபர் கனகராசாவின் நட்பும் உதவியும் கிடைத்த போது அவரின் வழிகாட்டுதலில் கோப்பித்தூளைச் சந்தைப்படுத்தும் அண்ணா கோப்பி உருவானது.
பின்னர் அரிசி மா சரக்குத்தூள் ஜீவாகாரம் சாம்பிராணி சரக்குத்தூள் விபூதி இனிப்பு வகைகள் என்று அண்ணா வர்த்தக நாமத்தில் வியாபித்தன என்று தன் ரிஷிமூலத்தை யாழ்ப்பாணம் உதயன் நாளிதழுக்கு வழங்கிய பேட்டியில் குறிப்பிட்டிருக்கிறார்.
இன்றும் அண்ணா கோப்பியின் தலைமைப் பணிமனை இயங்கும் இணுவில் அலுவலத்தில் பென்னம் பெரிய அண்ணாமலைப் பரியாரின் ஓவியச் சட்டம் மையமாக இருக்கின்றது.
யாழ்ப்பாணத்தைத் தனது உள்ளூர் உற்பத்தித் தொழில் மையமாகக் கொண்டு வெற்றிகரமான வர்த்தக சாம்ராஜ்யத்தைக் கட்டியெழுப்பிய வகையில் அண்ணா தொழிலகமும் மில்க்வைற் நிறுவனமும் பல்லாண்டு கால வரலாற்றுப் பாரம்பரியத்தைக் கொண்டவை.
அதில் இன்னொரு சிறப்பு என்னவெனில் மில்க்வைற் அதிபர் கனகராசாவும் அண்ணா தொழிலக அதிபர் நடராசாவும் கொண்ட நட்பு எவ்வளவு தூரம் வர்த்தகத்தை முன்னிறுத்தாத நேசம் என்பதைக் கண் கூடாகப் பார்த்து வளர்ந்திருக்கிறேன்.
தாயகத்துக்குப் போகும் போதெல்லாம் மில்க்வைற் பணிமனையைக் கடக்கும் போதெல்லாம் மூன்று கோடு கிழித்த திருநீற்று நெற்றியும் வெள்ளை நேஷனல் சட்டை வேஷ்டி சால்வை தரித்த மில்க்வைற் கனகராசா அவர்களின் முகம் தான் நினைவில் வந்து நெஞ்சின் ஓரம் வலியை எழுப்பும்.
ஒளிச்சுப் பிடிச்சு விளையாடிய காலத்தில் இருந்து சின்னத்திரையில் சினிமா பார்த்த அந்தப் பதின்ம வயதுகளின் மிதப்பு வரை எனது பால்யகாலம் அடைக்கலம் புகுந்த இடங்களில் ஒன்று நடராசா மாமா வீடு.
இலங்கையில் சத்துணவு என்றால் திரி போச மாவு என்ற நிலை மாறி ஜீவாகாரம் அனைவர் வாயிலும் புழங்கும் அளவுக்கு எண்பதுகளிலே அந்த உற்பத்தியை அறிமுகப்படுத்திச் சந்தைப்படுத்திப் புதுமையிலும் சாதிக்க முடியும் என்று நிறுவினார்.
அண்ணா ஊது பத்திகள் துர்க்கா என்ரபிறைசஸ் கொற்றவை கால் நடைத் தீனி வாணிபம் அண்ணா என்று பரந்து விரிந்தது இவ் இருவரின் தேடலும் அயராத உழைப்பும் சார்ந்த தொழில் முனைப்புகள்.
இணுவில் கிராமத்தின் அயலட்டைகள் எல்லாம் அண்ணா தொழிலகம் என்ற உற்பத்தி நிறுவனத்தில் தமது முழு நேரச் சீவனோபாயத்தை வளர்த்துக் கொள்ள் வழிகோலியது.
நூற்றுக்கும் மேற்பட்டோர் ஒரே சமயத்தில் இந்தத் தொழில் மையத்தில் இயங்கும் அளவுக்கு அவர் தம் வாழ்க்கைக்கும் விடி வெள்ளியாக மாறியது இந்த நிறுவனம்.
தன் உடன் பிறந்தோர் மட்டுமன்றி ஊரவர்களையும் அரவணைத்து வேலை கொடுத்துப் பலருக்கு எதிர்காலத்தைக் காட்டும் திசைகாட்டியாக விளங்கியது.
என் உறவினர் நண்பர் வீடுகளில் ஊதுபத்திப் பொருட்களை எடுத்து வந்து வீட்டில் இறுதிப் பொருளாக ஆக்கி மீண்டும் அண்ணா தொழிலகத்துக்கு எடுத்துச் சென்ற குடிசைக் கைத்தொழில் மரபைக் கண்டிருக்கிறேன்.
இன்னொரு பக்கம் இணுவில் நெல் ஆலைகளில் இருந்து எடுத்த எரித்த உமி பொன்னம்பலம் மாமா வீட்டில் அண்ணா ஆயுர்வேதப் பற்பொடியாக உரு மாறிக் கொண்டிருக்கும்.
அண்ணா இனிப்பு வகைகளை அறிமுகப்படுத்திய காலத்தில் தென்னிலங்கையில் இருந்து இந்தத் தொழில்நுட்பத்தைப் பயிற்சி கொடுக்கவென ஒருவரைக் குடும்பத்தோடு அழைத்து வந்து தங்க வைக்கும் அளவுக்கு இவர்களின் பல்துறை முயற்சிகள் மீதான முனைப்பு இருந்தது.
இந்திய அமைதிப் படை காலத்தில் போர் உச்சம் பெற்று விளங்கிய காலத்தில் அப்போதுதான் கட்டிச் சில மாதங்களேயான அண்ணா தொழிலகத்தின் மூன்று மாடித் தளத்தின் கீழ்த்தளம் முழுவதையும் அகதிமுகாம் ஆக்கி அந்த இணுவில் மக்களைக் காக்கும் அரணாக்க உதவினார்.
நாட் கணக்காகச் சீறி வந்த ஷெல் கணைகள் எல்லாவற்றிலுமிருந்து உயிரைக் காப்பாற்றிக் கொண்டவர்களில் நானும் ஒருவன் என் குடும்பமும் பல குடும்பங்களில் ஒன்று.
அந்த நேரம் விதி விளையாடியது எந்த விதத் துணைக் காரணம் கூட இன்றி இந்திய அமைதிப் படையால் கைது செய்யப்பட்டு பலாலி இராணுவ முகாமில் பல மாசச் சிறைவாசம் பெற்று உருக்குலைந்து வெளியே வந்தார்.
நாட் தப்பாமல் முகச்சவரம் செய்த மழித்து வரும் அவரை அப்போது கண்ட கணம் தாடி மூடிய முகத்தைத் தாண்டிய புன்னகை ஒளி தான் கண்ணுக்குள் நிற்கிறது.
வந்த வேகத்தில் விசேட சாயி பஜனை ஒன்றுக்கு ஏற்பாடு செய்து அந்த அகதி முகாமில் இருந்த எல்லோருடனும் கூட்டுப் பிரார்த்தனை செய்து தானும் பஜனைப் பாடல்களைப் பாடி உருகியது நெஞ்சை விட்டகலா நினைவாக.
இணுவில் ஆஸ்பத்திரிக்கு முன்னால் இருக்கும் தங்களின் அண்ணா பல்லடுக்கு வாணிபத்தின் மேற் தளத்தைப் பல ஆண்டுகளாக சாயி பஜனை நிலையம் ஆக்க வழி கோலினர்.
தொண்ணூறுகளின் ஆரம்பத்தில் வட பகுதி மீதான பொருளாதாரத் தடை காலத்தில் சீனி சர்க்கரை தட்டுப்பாடு நிலவியபோது அண்ணா இனிப்பு தான் அப்போது இணுவிலைத் தாண்டி எல்லா மூலையில் இருந்து வந்து மக்கள் நீண்ட வரிசையில் நின்று வாங்கிப் போகும் அளவுக்கு முக்கியத்துவம் பெற்றிருந்தது.
என்னதான் பல்தேசியக் கம்பனிகள் எண்பதுகளிலேயே கோப்பி ரூபத்திலும் யாழ் மண்ணை முத்தமிட்டாலும் அண்ணா கோப்பியைச் சுவைத்த வாய் வேறெதையும் தீண்டவில்லை என்ற நிலை இன்றும் பரவலாக அங்கே இருக்கும் சூழலுக்கு மாற்றியது தான் இவரின் வாழ்நாள் கடந்த சாதனை.
இணுவில் சுற்றுவட்டாரத்தைத் தாண்டி அயல் கிராமத்தில் இருந்து சுவாமி வலம் வரும் போதும் அண்ணா கோப்பி முன்றலைத் தாண்ட முன்னர் சுடச் சுடக் கோப்பி கிடைக்கும்.